د پولیو ناروغي او د عاصمه حنیف د همت قیصه
د عاصمه حنیف عمر یو کال وو چې د پولیو مرض ښکار شوه او په نتیجه کښې يي د یوې پښې د معزورۍ سره مخامخ شوه. خو د بدني معزورۍ پرته هم عاصمه په خپل همت تعلیم جاري وو ساتلو
پاکستان د افغانستان او نائیجیریا تر سنگ د نړۍ په یواځني هاغه دریو هیوادونو کښې شامل دی چرته چې د پولیو ناروغي اوس هم موجود ده. پاکستان کښې هر کال گڼ شمیر ماشومان ددې ناروغۍ ښکار کیږي چې د ټول عمر د پاره د معزورۍ سره مخامخ شي. ددې پرته چې پولیو ماشومان ټول عمر د پاره د بدني معزورۍ سره مخامخ کوي اوس هم گڼ خلک خپلو ماشومانو ته ددې مرض نه د محفوظ ساتلو د پاره څاڅکې نه ورکوي. کارپوهان وائي هاغه مور او پلار چې ماشومانو ته د پولیو خلاف څاڅکو ورکولو نه ډډه کوي، د هاغه منفي او غلطو گنگوسو ښکار وي چې ځنې عناصر يي په بې بنیاده توگه کوي. کارپوهان وائي ځنې عناصر د اسلام په نوم د پولیو خلاف څاڅکو په حقله وائي چې ماشومانو ته دا ورکول غیر اسلامي فعل دی او یا دا چې دا دوا ماشومان د خپلو ماشومانو ځگولو د صلاحیت نه محرومه کوي خو ډاکټران او عالمان دا خبرې ردوي. عالمان وائی د یو مرض نه ځان محفوظ ساتل هیڅ غیر اسلامي کار نه دی او ډاکټران وائي د پولیو خلاف څاڅکې ماشومان د نامردۍ سره نه مخامخ کوي. د عاصمه حنیف عمر یو کال وو چې د پولیو مرض ښکار شوه او په نتیجه کښې يي د یوې پښې د معزورۍ سره مخامخ شوه. خو د بدني معزورۍ پرته هم عاصمه په خپل همت تعلیم جاري وو ساتلو او دا وخت په ډیره اسماعیل خان ښار کښې د معزورانو په یوه تعلیمي اداره کښې د استازې په توگه خدمات ترسره کوي. د عاصمه حنیف ژوند، همت او حوصله دوه خبرې په گوته کوي: دا چې د پولیو د مرض په وجه هغه د کومو مشکلاتو سره مخامخ ده او بله دا چې د خپلې بدنۍ معزورۍ پرته هم هغې همت د لاسه نه دی ورکړی، د ژوند خپل اهدف يي ترلاسه کړی او خپل ځان یو کامیاب انسان گڼې. عاصمه حنیف د خپل ژوند قیصه د وائس اف امریکا ډیوه ریډیو خبریال عدنان بیټني سره په یوه مرکه کې شریکه کوي تاسو يي دلته اوریدی شۍ: